fi fi fi fi fi fi fi et fi fi fi fi fi fi fi fi pl fi fi fi fi fi fi fi fi fi nb fi fi fi fi en fi fi fi fi fi en en en en en en en en en en en en en en en fi nb fi fi fi fi fi fi de fi fi fi fi fi fi en fi fi fi fi fi en et fi fi fi fi fi fi fi fi fi fi fi fi fi fi fi fi
E-aineistoihin linkittäminen - Digitaaliset aineistot opetuksessa -opas - Tiedonhakijan oppaat at Turku University of Applied Sciences
Näyttää siltä, että selaimesi on Internet Explorer 11 tai vanhempi. Selainta ei tueta, joten käytä muuta selainta.
Digitaaliset aineistot opetuksessa -opas: E-aineistoihin linkittäminen
E-aineistoihin linkittäminen - mitä ja miksi?
Hyödynnä Turun AMK:n käyttöön hankittuja elektronisia aineistoja oppimisessa, opetuksessa ja verkko-oppimisympäristöissä. Dokumentin kopioinnin, tallentamisen ja jakamisen sijaan verkkomateriaaleja kannattaa linkittää, koska
e-aineistojen käyttöehdoissa saattaa olla rajoituksia artikkelien tallentamiselle ja jakamiselle
linkittämällä varmistat, että päivittyvästä aineistosta käytössäsi on aina tuorein versio.
Lisensoitua elektronista aineistoa ei voi linkittää kopioimalla aineiston osoite selaimen osoiteriviltä, koska linkeissä saattaa olla istuntokohtaisia tietoja. Tällaiset linkit eivät toimi enää myöhemmin. Lisäksi osoiteriviltä kopioidut linkit eivät välttämättä toimi, kun niitä pyritään käyttämään AMK:n verkon ulkopuolella. Tältä sivulta löydät ohjeita toimivien linkkien muodostamiseen.
Kirjasto auttaa toimivien e-aineistolinkkien tekemisessä! Täytä linkitettävän aineiston tiedot  e-lomakkeeseen ja saat sähkopostiisi linkin, jota voit hyödyntää mm. itslearningissä.
Tietokannat ja muut e-aineistot
Tietokannat ja muut e-aineistot
1. Etsi tietokanta Finnasta hakemalla tai Finnan tietokantalistaa selaamalla.
2. Klikkaa aineiston tiedot auki.
3. Kopioi osoite selaimen osoiteriviltä ja jaa osoite. Muut pääsevät linkin avulla Finnaan ko. aineiston tietoihin ja aineiston tiedoista linkkiä Tietokannan käyttöliittymä klikkaamalla aineiston omaan käyttöliittymään.
Vinkki! Voit hyödyntää Finnaa aineistolistojen tekemisessä. Kirjaudu sisään Finnaan, etsi haluamasi tietokanta ja klikkaa nastakuvaketta. Teos siirtyy suosikkeihisi. Suosikit löydät oman tilisi tiedoista. Klikkaa suosikkilistasi julkiseksi ja jaa linkki muille.
1. Etsi e-kirja tai e-lehti Finnasta.
2. Klikkaa aineiston tiedot auki.
3. Kopioi osoite selaimen osoiteriviltä ja jaa osoite. Muut pääsevät linkin avulla Finnaan ko. aineiston tietoihin ja aineiston tiedoista linkkiä klikkaamalla e-kirjaan tai e-lehteen.
Vinkki! Voit hyödyntää Finnaa aineistolistojen tekemisessä. Kirjaudu sisään Finnaan, etsi haluamasi teos ja klikkaa nastakuvaketta. Teos siirtyy suosikkeihisi. Suosikit löydät oman tilisi tiedoista. Klikkaa suosikkilistasi julkiseksi ja jaa linkki muille.
Linkitys artikkeliin aineiston omassa käyttöliittymässä
1. Etsi tietokanta Finnasta hakemalla tai Finnan tietokantalistaa selaamalla ja mene aineiston omaan käyttöliittymään. Etsi haluamasi artikkeli.
2. Kopioi artikkelin osoite: Jos artikkelissa on pysyvä linkkiosoite, esim. DOI, permalink, permanent URL, hyödynnä sitä. Jos et löydä pysyvää osoitetta, ota osoite selaimen osoiteriviltä.
3. Lisää joko pysyvän osoitteen tai selaimen osoiteriviltä kopioidun osoitteen eteen Turun AMK:n etäkäyttöpalvelimen osoite https://login.ezproxy.turkuamk.fi/login?url= . Tämä lisäys tarvitaan, jotta käyttäjä ohjautuu Turun AMK:n Haka-kirjautumiseen ja pääsee aineistoon ollessaan Turun AMK:n verkon ulkopuolella.
4. Testaa linkin toimivuus ja jaa linkki muille.
Esimerkki artikkelin pysyvän osoitteen ja etäkäyttöpalvelimen osoitteen muodostamasta linkistä, joka johdattaa käyttäjän suoraan oikeaan artikkeliin, tarvittaessa kirjautumisen kautta:
HUOM! Jos teet linkkejä ollessasi AMK:n verkon ulkopuolella, on osoitteissa jo valmiiksi huomioitu etäkäyttöpalvelimen osoite, eli sitä ei tarvitse lisätä.
Linkitys artikkeliin linkityspalvelun avulla
Eri artikkelitietokannoissa saatat nähdä Find It -kuvakkeen  (Medicissä Links-kuvakkeen ja Google Scholarissa Fulltext - Turku UAS -linkin). Kyseessä on kirjastojen käytössä oleva linkityspalvelu, jonka avulla on mahdollista tehdä ajantasaisia linkkejä.
Voit hyödyntää linkityspalvelua artikkelilinkin tekemisessä näin:
Mene Finnan ulkomaisten artikkelien hakuun, Google Scholariin tai e-aineiston omaan käyttöliittymään ja tee haku. Lue lisää artikkelien hakemisesta Artikkelien hakuoppaasta.
Etsi hakutuloksesta Find It -kuvake. Kun klikkaat kuvaketta, aukeaa siitä linkityspalvelun ikkuna. Sama artikkeli saattaa olla saatavana useammasta tietokannasta.
Vie hiiri tietokantalinkin päälle, klikkaa hiiren kakkosnäppäintä ja valitse Kopioi linkki / Copy link. Voit halutessasi lyhentää linkin käyttämällä lyhytlinkkipalvelua (esim. urly.fi tai bit.ly).
Lyhentämätön linkki https://tuoas.alma.exlibrisgroup.com/view/action/uresolver.do?operation=resolveService&package_service_id=2697750420005970&institutionId=5970&customerId=5965 (158 merkkiä).
Lyhennetty linkki https://urly.fi/1Kz3 (20 merkkiä).
Vaihtoehtoisesti voit maalata ja kopioida linkkitekstin, esim. EBSCOhost Academic Search Elite. Linkki vie suoraan artikkeliin.
HUOM! Linkityspalvelun eteen ei tarvitse lisätä etäkäyttöpalvelimen linkkiä. Linkki ohjaa käyttäjän Haka-tunnistautumiseen, ellei käyttäjä ole Turun AMK:n verkossa.
Tämä opas sisältää Turun AMK:n ohjeet digitaalisten aineistojen käytöstä opetuksessa. Oppaasta löydät vastaukset mm. seuraaviin kysymyksiin: Miten avoimessa verkossa olevia aineistoja voi hyödyntää opetuksessa? Miten lisensoidut artikkelit ja muut e-aineistot kannattaa linkittää itslearningiin? Millaiset käyttöehdot e-aineistoilla on?
Turun AMK:n opiskelijoilla ja henkilökunnalla on oikeus käyttää AMK:lle hankittuja e-aineistoja opiskelussa, opetuksessa ja tutkimuksessa sekä velvollisuus noudattaa aineistojen käyttöehtoja. Käyttöehdoissa määritellään mm. aineistojen tulostamiseen, tallentamiseen, esittämiseen ja jakeluun liittyvät ehdot. Aineistokohtaiset käyttöoikeudet saat klikkaamalla    -painiketta.
Ota yhteyttä Turun ammattikorkeakoulun kirjastoon  e-lomakkeella  tai s-postilla kirjasto@turkuamk.fi. Tervetuloa myös kampuskirjastoihin, autamme mielellämme!
Kirjaston aukiolo- ja ohjausajat
Tämä teos on lisensoitu Creative Commons Nimeä 4.0 Kansainvälinen -lisenssillä.
<< Edellinen: E-aineistojen käyttöehdot
Seuraava: Kopioston kopiointilupa >>
Päivitetty viimeksi: Aug 5, 2022 11:48 AM